# doujañs
## Brezhoneg
### Etimologiezh

    Savet diwar pennrann douj ar verb doujañ hag al lostger -añs.

### Anv-kadarn

doujañs /ˈduːʒãs/ benel
* resped
* diskouez, kaout doujañs evit ub
** ..., diskouez doujañs evit eñvor un den a oa bet graet dioutañ ur « brigan t» gant archerien hag istorourien ar Roue, ... — (Pêr Denez, Glas evel daoulagad c'hlas na oant ket ma re, Al Liamm, 1979, p. 18.)
** ..., ha meur a c'hiz, hanter bagan hag hanter gristen kalz koshoc'h c'hoazh, hag a vez heuliet atav gant re ar ouenn gozh-douar-se a zalc'h dezho kalet hag o deus doujañs evito. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 33.)
* kaout doujañs ouzh ub
** Ne voe ket a vazhadoù rak un tammig doujañs hag aon zoken o doa tud ar vro ouzh Paotred an Urzh ; ... — (Goulc'han Kervella, Brezel ar Rigadell, Al Liamm, 1994, p. 19.)
* magañ doujañs da ub
** Peseurt doujañs, a gred deoc'h, e vage d'ar moc'h-se ur c'horporal pe ur soudard ? — (Jarl Priel, Amañ hag Ahont, Al Liamm, 1957, p. 34.)
* doujañs Doue
** Er mareoù-se oa eskob e Kemper an Aotrou Conan de Saint-Luc, den a zoujañs Doue, ha karet-meurbet gant an holl. — (Lan Inizan, Emgann Kergidu 1, Brest, 1877, eil emb. Al Liamm 1977, p. 16.)
** Kelennet e vint abred e doujañs Doue. — (PGAZ, p. 1.)
** Petra bennak ma veve muioc'h eget n'eus forzh piv e doujañs Doue... — (Jarl Priel, Va Zammig Buhez, Al Liamm, 1954, p. 18.)
* ober udb dre zoujañs
** ...,hag o vezañ ma choment pell dioutañ dre zoujañs, ... — (Jarl Priel, Va Zammig Buhez, Al Liamm, 1954, p. 60.)
* ober udb gant doujañs
** « Hola 'vat, emezo en ur sellout ouzhin gant doujañs, nag a daolioù-kaer hoc'h eus graet dindan bevar devezh ! ... — (Jarl Priel, Amañ hag Ahont, Al Liamm, 1957, p. 20.)

#### Troioù-lavar

* bezañ e doujañs dirak unan bennak
* kaout doujañs evit unan bennak
* kaout doujañs ouzh unan bennak

#### Krennlavaroù

* Doujañs zo e-barzh ar garantez
* En doujañs emañ ar garantez

#### Troidigezhioù

* galleg : appréhension , crainte
* galleg : déférence
* galleg : piété
* galleg : respect